als_Latn dik_Latn sag_Latn
Dy kushërinjtë Gazmir dhe Klodian Gjozi u ndaluan në Fushë Krujë
Moszbardhja e ekspertizës së policisë shkencore për mbetjet e mundshme të barutit në trupin e dy kushërinjëve Gazmir dhe Klodian Gjozi, bëri që Gjykata e Tiranës të caktoje masën e sigurisë “arrest me burg” me afat 15 ditor. Kjo masë sigurie, u kërkua nga prokurori, pasi edhe kompanite celulare nuk kanë zbardhur itinerarin e lëvizjeve të dy kushërinjëve Gjozi mëngjesin e së entjes, kur u ekzekutua Artan Santo.
Sipas prokurorisë, dy kushërinjte për momentin akuzohen vetëm për “mbajtje pa leje të municioneve luftarake”, pasi në banesat e tyre, u gjeten 4 fishekë luftarake dhe 3 fisheke manovre. Gjetjen e këtyre sendeve të paligjshme, e ka shfrytëzuar prokuroria dhe policia, për të ekzaminuar në detaje, dy të dyshuarit, që mendohet se mund të jenë autore të mundshëm të vrasjes së bankierit Santo, edhe pse kjo nuk pranohet nga të arrestuarit. Ky dyshim, sipas hetuesve u ngrit, pasi Klodian Gjozi disponon një motor të ngjashem, por me disa ndryshime të vogla, motor ky që është dërguar për ekzaminim krahasues me fotot dhe videot e publikuara në media nga policia.
Vendimi i izolimit të tyre, u cilësua nga avokati, si veprim I kundraligjshëm i Gjykates.
Vrasja e bankierit Artan Santo, vazhdon të mbetet pa autor, edhe pse ajo u realizua ne mes te zonës së ish-bllokut, ku frekuentimi I njerëzve, është i lartë. Ndërsa për vrasjen e Santos, prokuroria ka ngritur disa pista hetimi, të cilat janë në fazën e verifikimeve.
als_Latn als_Latn als_Latn als_Latn als_Latn